Pressemeddelelse

Februar 2016

PEUGEOT Traveller – en invitation til luksus og komfort på farten

**PEUGEOT Traveller indtager Combispace og VIP Shuttle segmentet med et design, der emmer af selvtillid og et motorprogram, der med et gennemsnitligt brændstofforbrug på 18,5 km/l placerer den som best-in-class i segmentet.**

**Bag rattet oplever man PEUGEOTs ekspertise, når det gælder køreegenskaber og som passager er eksklusiv komfort nøgleordet. Sikkerheden er i højsædet, hvilket understreges af resultatet i Euro NCAP crashtest, hvor PEUGEOT Traveller opnåede de maksimale 5 stjerner.**

En moderne vision for Combispace og Shuttle

Med navnet PEUGEOT Traveller signalerer PEUGEOT, at her er tale om en ganske særlig model og understreger, at denne model er eksponent for en moderne vision for VIP Shuttle og Combispace-segmentet. Designet er karakteriseret af harmoniske dimensioner med stramme linjer og har elementer fra både 308 og 508 GT, eksempelvis LED signaturen og den karakteristiske krom-boomerang på hver side af forkofangeren. Fronten tegnes af en ny 3-dimensionel kølergrill med løve-logoet placeret i midten.

Kernen i udviklingen af PEUGEOT Traveller har været kvalitet ned til mindste detalje. Basen er hentet fra EMP2 platformen, som er grundlaget for den succesfulde 308, og det giver mulighed for at kombinere kompakte udvendige dimensioner med maksimal rummelighed. PEUGEOT Traveller tilbyder op til 9 individuelle sæder og et bagagerum på 1.500 liter eller op til hele 4.900 liter takket være flytbare sæder.

Den fås i tre forskellige længder fra 4,60 m til 5,30 m og med en højde på kun 1,9 m er der garanti for parkeringsmuligheder i alle parkeringshuse. Standardlængden på 4,95 m og den lange version på 5,30 m er gængse i markedet, mens den korte version på 4,60 m er unik for segmentet – den rummer også 9 sæder. Den kompakte størrelse og det reducerede udhæng betyder, at PEUGEOT Traveller både er den perfekte rejsepartner og samtidig komfortabel i hverdagen, hvor den nemt styres rundt i byen.

Da private og professionelle kunder har meget forskellige behov, fås PEUGEOT Traveller i to versioner – begge versioner har to udstyrsniveauer.

Combispace-versionen til de private kunder fås i Active- og Allure-niveau med 5, 7 eller 8 sæder, mens Shuttle-versionen er målrettet professionel persontransport. Den fås i Business-niveau med plads til 5-9 personer og i Business VIP med 6 eller 7 sæder. Business VIP-niveauet giver de fire bagerste passagerer mulighed for at sidde over for hinanden, og komforten understreges af et multifunktionelt tag med tri-zone klimaanlæg med soft diffusion og LED stemningsbelysning.

Ny standard i segmentet

Motorprogrammet består af de effektive Euro 6 BlueHDi dieselmotorer med en ydelse fra 95 hk til 180 hk. Disse motorer er i samspil med den nye EAT6 automatiske gearkasse garant for både køreglæde og lavt brændstofforbrug.

BlueHDi motorerne er udstyret med markedets mest effektive forureningskontrol system – en kombination af Peugeots partikelfilterteknologi og en SCR katalysator, som betyder, at den mest effektive motor kun udleder 133 g CO2/km, svarende til et brændstofforbrug på 19,6 km/l. Dette placerer PEUGEOT Traveller som reference i segmentet, hvilket yderligere understreges af, at det gennemsnitlige brændstofforbrug for hele motorprogrammet er på 18,5 km/l.

PEUGEOT Traveller tilbyder en vifte af sikkerheds- og komfortudstyr, som er sjældent set i segmentet, bl.a.:

* Nøglefri betjening af skydedøre
* Head-up display med skiltegenkendelse og fartbegrænser med anbefalet max. hastighed
* Mulighed for at åbne de bagerste vinduer, panoramaglastag, automatisk nødbremse og automatisk nedblænding
* Ny stemmestyret navigation og realtids trafikinformation, VisioPack med bakkamera med 180 graders synsvinkel og zoom.

PEUGEOT Traveller har verdenspremiere til Genève Motor i marts 2016.